Meksika prezidenti sayyohlarni zilziladan jabrlangan hududlarga taklif qildi

Meksika prezidenti Enrike Penya Nyeto mamlakat fuqarolarini kuchli zilziladan jabrlangan hududlarning iqtisodiyotini qayta tiklash uchun bu yerlarga turistik maqsadlarda tez-tez kelib turishga chaqirdi, deb yozadi “RIA Novosti”.

“Biz turizm iqtisodiyotining asosiy qismini tashkil qilgan joylarda turizmni ilgari surish kampaniyasini ishga tushiryapmiz. Bu hududlarga yordam berishning eng yaxshi usuli — u yerlarga tashrif buyurish, ular jabr ko‘rdi, biroq turistlarni qabul qila oladi”, — dedi Penya Nyeto.
Meksikada 7,1 magnitudali zilzila 19-sentabr kuni yuz berdi. Keyinroq 5,8 va 6,1 magnitudali yana ikkita takror zilzilalar bo‘lib o‘tdi. So‘nggi rasmiy ma’lumotlarga ko‘ra, 333 kishi halok bo‘ldi.